Tsurupika Hagemaru

Tsurupika Hagemaru, (, "Hagemaru Si Botak Kecil") atau popular sebagai Hagemaru, merupakan sebuah manga yang diterbitkan pada 1985-1995 di Jepun. Manga ini mengisahkan tentang seorang kanak-kanak cilik yang bernama Hagemaru di samping idea-idea yang dipaparkan mengenai penjimatan wang itu dikarang oleh Shinbo Nomura.

Manga ini mendapat sambutan yang hangat di seluruh pelusuk Jepun. Dengan popularitinya, sebuah anime telah diterbitkan oleh studio animasi Shin'ei Doga pada 1988. Ia diarahkan oleh Hiroshi Sasagawa dan disiarkan melalui TV Asahi. Siri televisyen yang mengandungi 59 episod itu turut mendapat sambutan yang hangat, dan atas popularitinya sebuah permainan turut dicipta bagi warna Game Boy. Sejak daripada itu, Tsurupika Hagemaru disiarkan di seluruh dunia terutamanya di Malaysia di Astro Ceria.

Tsurupika Hagemaru meraih pengiktirafan Anugerah Manga Shogakukan pada 1987 bagi kategori manga kanak-kanak.

Watak

Watak utama
 
 Hagemaru merupakan watak paling utama dalam siri Hagemaru. Dia merupakan anak tunggal kepada Hagezo (ハゲ田 ハゲ蔵) dan Tsuruko (ハゲ田 つる子). Hagemaru seorang pelajar gred 4 di sekolah rendah. Watak Hagemaru digambarkan dengan sifat kedekutnya. Dalam babak-babak tertentu, kelihatan Hagemaru lewat ke sekolah dan sering dimarahi guru kelasnya, Cikgu Sakura. Hagemaru menaruh perasaannya kepada Midori yang mana sikapnya menjadi malu-malu jika bertembung dengan Midori. Hagemaru dilihat sebagai tidak tahu membaca namun dia menonjolkan idea-idea menjimatkan wang dalam keadaan lucu. Hagemaru sering mendapat markah '0' dalam setiap ujian yang mana ia menghampakan guru kelasnya itu.
 
 Hagezo merupakan watak kedua paling utama selepas Hagemaru dalam siri Hagemaru. Dia bapa kepada Hagemaru itu bekerja di sebuah pejabat di bandar. Ketinggiannya agak rendah berbanding dengan isterinya, Tsuruko yang lebih tinggi daripadanya. Hagezo juga mempunyai sikap kedekut seperti Hagemaru namun kurang kedekut jika dia dibandingkan dengan isterinya sendiri.
 
 Tsuruko merupakan watak ketiga paling utama selepas Hagemaru dan Hagezo. Dia ibu kepada Hagemaru itu turut mempunyai sikap kedekut yang mana tahap kebakhilannya lebih tinggi berbanding Hagemaru dan Hagezo sendiri yang dapat dilihat menerusi perancangan kewangan dan ekonomi keluarga Hageda yang dirancang secara teliti ke dalam buku log perbelanjaan keluarga itu. Dia akan melakukan apa-apa saja demi berjimat-cermat sampai anaknya sendiri tidak tertahan dengan perangainya.
 
 Pesu merupakan anjing peliharaan keluarga Hageda. Pesu dianggap sebagai anjing serbaguna oleh keluarga Hageda yang mana Pesu juga tidak diberi makanan oleh keluarga Hageda yang kedekut itu.

Watak sampingan
 
 Kondo merupakan kawan baik dan rakan sekelas kepada Hagemaru. Kondo seorang anak kaya, kacak, tinggi, miang, dan sering menunjuk-nunjuk di hadapan Hagemaru mengenai kemewahan yang diperolehnya. Kondo mempunyai seorang kekasih iaitu Kurumi.
 
 Kurumi juga merupakan rakan sekelas kepada Hagemaru. Kekasih Kurumi ialah Kondo. Kurumi akan bertindak amuk jika mendapati Kondo ada mendekati gadis-gadis lain. Watak Kurumi hanya muncul di siri anime Hagemaru sahaja. Ciri-ciri yang terdapat pada Kurumi ialah berambut pendek, warna rambut coklat, rendah, dan mempunyai ikatan riben yang berwarna merah.
 
 Midori merupakan pelajar gred 3 di sekolah rendah. Maksud nama Midori ialah hijau. Hagemaru menaruh perasaan kepada Midori yang mana dia seorang yang pintar, lemah-lembut, dan cantik. Ciri-ciri yang terdapat pada Midori ialah berambut pendek, warna rambut hitam, tinggi, dan sering menemani anjingnya, Marie bersiar-siar bersamanya.
 
 Cikgu Sakura merupakan guru kelas yang garang kepada Hagemaru di sekolah. Cikgu Sakura masih bujang dan tercari-cari teman hidupnya yang sepadan dengannya. Dalam babak-babak tertentu, Cikgu Sakura pasti memarahi Hagemaru kerana lewat ke sekolah itu.
 
 Atuk Tonarida merupakan jiran kepada keluarga Hageda. Atuk Tonarida dianggap oleh Hagemaru sebagai datuknya sendiri. Atuk Tonarida muncul bergandingan dengan Kak Busu dalam mengacarakan segmen "Perangai Pelik 10 Terbaik Minggu Ini" pada setiap episod.
 
 Kak Busu merupakan seorang kakak sekolah menengah yang gemuk serta hodoh dan mukanya seakan-akan menyerupai babi. Walau bagaimanapun, Kak Busu bergandingan dengan Atuk Tonarida dalam mengacarakan segmen "Perangai Pelik 10 Terbaik Minggu Ini"

Kritikan / Kontroversi
Petikan dari Harian Metro (Terbitan Ahad 08 November 2009) yang bertajuk "Robot Di Neraka" menyatakan bahawa seorang ibu yang telah memberitahu kepada pihak Harian Metro tentang siri anime Hagemaru ada menyentuh sensitiviti agama Islam:-

Satu adegan seorang pekerja menujuk jari tengah pada keluarga hageda.

Pautan luar
  Lebih lagi mengenai Tsurupika Hagemaru.

Manga 1985
Siri televisyen anime 1988
Penamatan siri televisyen Jepun 1989
Siri anime berdasarkan manga
Manga kanak-kanak
Anime dan manga komedi
Komik CoroCoro
Shin-Ei Animation
Francais Shogakukan
Manga Shogakukan
Manga shōnen
Pengaturcaraan asal TV Asahi
Pemenang Anugerah Manga Shogakukan untuk manga kanak-kanak